**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA MINISTARSTVA MORA, PROMETA I INFRASTRUKTURE ZA 2024. GODINU**

**06505 Ministarstvo mora, prometa i infrastrukture**

**PRIHODI**

Ministarstvo je u 2024. godini ostvarilo ukupne prihode u iznosu od 1.127.427.841,03 eura što čini 97,3 % godišnjeg plana prihoda.

Ostvareni prihodi u cijelosti se odnose na prihode poslovanja.

**Prihodi poslovanja**

U ukupno ostvarenim prihodima poslovanja, najznačajniji su prihodi iz proračuna u iznosu od 979.255.592,50 eura i čine 86,9 % ostvarenih prihoda. Od ukupnih prihoda 12,6 % su pomoći iz inozemstva i od subjekata unutar općeg proračuna i iznose 142.881.911,65 eura, 0,5 % su prihodi od upravnih i administrativnih pristojbi, pristojbi po posebnim propisima i naknada i iznose 5.263.921,64 eura, a najmanji postotak čine prihodi od prodaje proizvoda i robe te pruženih usluga i prihodi od donacija te iznose 0,002 % od ukupno ostvarenih prihoda.

***Pomoći iz inozemstva i od subjekata unutar općeg proračuna*** ostvareni su 95 % od plana. U njihovoj strukturi najveći dio (99,5 %) čine prihodi pomoći od međunarodnih organizacija te institucija i tijela EU, a odnose se na: prihode za podmirenje obveza u provedbi projekta Konkurentnost i kohezija u iznosu od 77.388.552,18 eura, prihode za podmirenje obveza po projektu Razvoj infrastrukture širokopojasne mreže sljedeće generacije u iznosu od 27.545.842,34 eura, uplaćene prihode za projekt INTERREG Vb ADRION – projekt EUREKA – Jadransko-jonska mreža razvoja i harmonizacije pomorske sigurnosti u iznosu od 616.593,95 eura, prihode iz projekta Mehanizam za oporavak i otpornost u iznosu od 35.210.726,02 eura, uplaćeni predujam za projekt CEF X4ITS-srednjoeuropska prekogranična suradnja za inteligentne transportne sustave u iznosu od 40.075 eura, uplaćena sredstva predujmova za projekte CEF FAIRway 2 i FAIRway 2 Danube u iznosu od 457.605,52 eura, uplaćena sredstva za projekt CEF CROCODILE II u iznosu od 852.127,04 eura i povrat putnih troškova delegata Europskog vijeća i Vijeća EU u iznosu od 32.337,44 eura.

Najznačajniji prihodi od međunarodnih organizacija te institucija i tijela EU ostvareni su za projekte: Obnova voznog parka HŽPP - novi elektromotorni vlakovi, Modernizacija pruge Zagreb – Kustošija, Cestovna povezanost s Južnom Dalmacijom, Uklanjanje uskih grla na željezničkoj infrastrukturi, Elektrifikacija pruge Vinkovci-Vukovar, Izgradnja ceste Škurinje Luka Rijeka, Elektrifikacija i ozelenjivanje sustava prihvata zrakoplova i Modernizacija tramvajske infrastrukture u Gradu Osijeku.

Glavni razlog znatno manjih prihoda ostvarenih u 2024. godini u odnosu na 2023. godinu je mogućnost korištenja sredstava iz Fonda solidarnosti EU do 30. lipnja 2024. godine (nezavršeni projekti financirani su iz izvora 11). Značajno manje sredstava za projekte iz Nacionalnog plana oporavaka i otpornosti ostvareno je zbog kašnjenja u provedbi postupaka javne nabave, a pojedini projekti iz programa Konkurentnost i kohezija, koji je završio 31. prosinca 2024. godine, su fazirani i realizirat će se u narednom programskom razdoblju.

Od ukupno ostvarenih prihoda, 0,5 % prihoda odnosi se na prijenose između proračunskih korisnika istog proračuna. Temeljem Sporazuma o financiranju odobrenih projekata i nabavu opreme, a sukladno planu potreba Nacionalnog plana sigurnosti cestovnog prometa RH, MUP je ovom Ministarstvu prenio sredstva u iznosu od 737.500 eura.

***Prihodi od upravnih i administrativnih pristojbi, pristojbi po posebnim propisima i naknada*** uključuju prihode po posebnim propisima koji su u 2024. godini ostvareni 104,7 % od planiranih prihoda, a odnose se na prihode uplaćene u Državni proračun na RKP Ministarstva kao namjenski prihodi za sigurnost plovidbe u iznosu od 3.174.353,80 eura i za troškove izobrazbe pomoraca, odnosno organizaciju i održavanje ispita za pomorce u iznosu od 2.089.567,84 eura koji su, sukladno Pomorskom zakoniku, definirani kao namjenski prihod Ministarstva.

U 2024. godini ostvareni su veći prihodi nego u prethodnoj godini iz razloga što su računi za naknadu za sigurnost plovidbe u 2023. godini svi izdani u 12 mjesecu 2023. s dospijećem u 2024. godini, a 2024. godine su računi izdani ranije.

***Prihodi od prodaje proizvoda i robe te pruženih usluga i prihodi od donacija*** ostvareni su 54,1 % od plana, a odnose se na ostvarene prihode po provedbi ovršnog postupka po pravomoćnoj presudi, radi neplaćanja obveza prema ugovoru o najmu poslovnog prostora te na prihode od iznajmljivanja poslovnih prostora i dvorane u poslovnom objektu Kockica.

***Prihodi iz proračuna*** ostvareni su 97,7 % od plana. U njihovoj strukturi najveći dio, 99,0 %, čine prihodi iz kojih se financiraju rashodi poslovanja Ministarstva. Manji dio, 1,0 %, odnosi se na prihode iz kojih se financiraju rashodi za nabavu nefinancijske imovine te prihodi za financiranje izdataka. U 2024. godini su prihodi iz Državnog proračuna manji za 121,8 mil. eura u odnosu na 2023. godinu jer je u 2023. godini iz izvora 11 djelomično financirana obnova potresom stradale prometne infrastrukture. U 2024. godini manji su i prihodi za financiranje izdataka za financijsku imovinu jer je u 2023. godini isplaćen zajam društvu Pružne građevine.

**RASHODI**

Ukupni rashodi Ministarstva u 2024. godine iznose 1.224.397.599,74 eura, što je 97,3 % od godišnjeg plana, a sastoje se od:

- rashoda poslovanja, koji su izvršeni u iznosu od 1.214.347.367,25 eura ili 97,6 % od plana, te čine 99,2 % ukupnih rashoda

- rashoda za nabavu nefinancijske imovine, koji su izvršeni u iznosu od 10.050.232,49 eura ili 73,9 % od plana te čine 0,8 % ukupnih rashoda.

1. **Rashodi prema ekonomskoj klasifikaciji**

**Rashodi poslovanja**

*Tablica 1. Rashodi poslovanja u 2023. i 2024. godini*



U strukturi rashoda poslovanja najveći udio od 79,9 % čine pomoći dane u inozemstvo i unutar općeg proračuna, a slijede subvencije s udjelom od 8,2 %, rashodi za donacije, kazne, naknade šteta i kapitalne pomoći od 7,7 %, rashodi za zaposlene s udjelom od 2,2 %, te materijalni rashodi s udjelom od 1,3 %. Ostatak od 0,6 % od ukupnih rashoda čine naknade građanima i kućanstvima na temelju osiguranja i druge naknade te financijski rashodi.

***Rashodi za zaposlene*** su u 2023. godini ostvareni u iznosu od 26.594.126,72 eura. Na dan 1. siječnja 2024. godine bilo je zaposleno 760 službenika i namještenika na neodređeno vrijeme i 8 službenika na određeno vrijeme. Na dan 31. prosinca 2024. godine bilo je zaposleno 805 službenika i namještenika na neodređeno vrijeme i 6 službenika na određeno vrijeme.

U razdoblju od 1. siječnja 2024. godine do 31. prosinca 2024. godine zaposleno je 84 službenika i namještenika na neodređeno i 16 službenika na određeno vrijeme. U navedenom razdoblju otišlo je 39 službenika na neodređeno i 18 službenika na određeno vrijeme.

Ministarstvo je u 2023. isplaćivalo plaće za 3 službenika koji rade u Misiji RH u EU. Djelatnicima koji obavljaju poslove provedbe projekata koji se financiraju iz fondova EU, 85% bruto plaće se financira iz izvora 562, 563 i 559, a 15% iz izvora 12 (proračunska sredstva).

Od plaće za ožujak /2024. godine u primjeni su odredbe novog Zakona o plaćama u državnoj službi i javnim službama i Uredba o nazivima radnih mjesta, uvjetima za raspored i koeficijentima za obračun plaće u državnoj službi kojom su utvrđeni znatno veći koeficijenti složenosti poslova u odnosu na ranije razdoblje te je iz tog razloga došlo do povećanja rashoda za zaposlene, u odnosu na prethodnu godinu.

***Materijalni rashodi*** su u 2023. godini izvršeni u iznosu od 16.272.276,44 eura. Najznačajniji materijalni rashodi ostvareni su za usluge tekućeg i investicijskog održavanja u iznosu od 3.749.881,74 eura, računalne usluge u iznosu od 1.934.511,30 eura, zakupnine i najamnine u iznosu od 1.660.476 eura, isplate naknada članovima povjerenstava u iznosu od 1.618.529,31 eura, energiju u iznosu od 1.229.387,49 eura. Ukupno ostvareni rashodi za usluge tekućeg i investicijskog održavanja odnosi se na sigurnost plovidbe, uglavnom za održavanje brodica i opreme, na tehničko održavanje plovnih putova na unutarnjim vodama i na održavanje poslovnih zgrada Ministarstva. Veći rashodi za usluge tekućeg i investicijskog održavanja, u odnosu na 2023. godinu, ostvareni su zbog rasta cijena usluga. Rashodi za računalne usluge u 2024. godini veći su u odnosu na 2023. godinu zbog rasta cijena održavanja računalnih programa i korisničke podrške. Rashodi za zakupnine i najamnine veći su za u odnosu na 2023. godinu zbog nabave novih licenci za uvođenje dvofaktorske autentikacije za nadzor računala i MDM i pretplata za digitalne certifikate u okviru procesa digitalizacije. Naknade članovima ispitnih povjerenstava za održavanje ispita za pomorce, isplaćene su iz namjenskih prihoda, a rashodi za energiju u 2024. godini veći su u odnosu na 2023. godinu zbog rasta cijena energenata.

***Financijski rashodi*** su u 2024. godini izvršeni u iznosu od 91.296,97 eura, a najznačajniji se odnose na isplatu zateznih kamata po pravomoćnim sudskim presudama, zbog neisplaćenih sati prekovremenog rada i naknada šteta.

***Subvencije*** su u 2024. godini izvršene u iznosu od 99.640.792,49 eura, što predstavlja 105,3 % od planiranih sredstava, a odnose se na Osiguranje sigurnosno prometnih standarda u zračnim lukama u iznosu od 1.442.655,95 eura, Očuvanje prometne povezanosti regija (domaći linijski zračni prijevoz) u iznosu od 21.706.782,46 eura, Naknada troškova Hrvatskoj kontroli zračne plovidbe za rutne i terminalne naknade za izuzete letove u iznosu od 598.146,87 eura, Naknada poduzetnicima za obavljanje univerzalne poštanske usluge u iznosu od 25.109.179,37 eura, Sufinanciranje ukrcaja vježbenika na brodove u međunarodnoj i nacionalnoj plovidbi u iznosu od 1.061.782 eura, Uklanjanje podrtina i potonulih stvari u iznosu od 44.607,39 eura, Provedba ugovora o koncesiji Bina-Istra u iznosu od 30.141.186,02 eura, Provedba ugovora o koncesiji AC Zagreb – Macelj u iznosu od 12.142.869,21 eura, Opremanje inspekcije opremom i ostalim uređajima u iznosu od 402.876,99 eura, Kibernetička sigurnost u hrvatskom pomorskom prometu u iznosu od 401.801,45 eura, Projekt OP Konkurentnost i kohezija u iznosu od 47.545,51 eura, Razvoj infrastrukture širokopojasne mreže u iznosu od 298.553 eura i Nadoknadu dijela troškova dizelskog goriva koje se koristi kao pogonsko gorivo u komercijalnom prijevozu putnika u iznosu od 8.812.212,27 eura.

Rashodi za subvencije u 2024. godini veći su za 7,6 mil. eura u odnosu na 2023. godinu, a najznačajnije povećanje odnosi se na način isplate subvencije za obavljanje univerzalne poštanske usluge. U 2023. godini subvencija se isplaćivala jednokratno na temelju izračuna HAKOM-a za prethodnu godinu, a u 2024. godini ugovorena je kvartalna isplata te je u 2024. godini isplaćena subvencija za 3 kvartala prije konačnog obračuna i konačni obračun za 2023. godinu.

***Pomoći dane u inozemstvo i unutar općeg proračuna*** izvršene su u iznosu od 970.047.707,41eura, što predstavlja 82,7 % od planiranih sredstava, a najznačajnije se odnose na aktivnosti i projekte: Upravljanje, organizacija i regulacija željezničkog prometa u iznosu od 63.900.000 eura, Naknada u cijeni goriva za Hrvatske autoceste u iznosu od 56.000.000 eura, Naknada u cijeni goriva za HŽI u iznosu od 78.000.000 eura, Poticanje željezničkog putničkog prijevoza u iznosu od 115.224.570,17 eura, Potpora županijskim upravama za ceste za održavanje, rekonstrukciju i građenje županijskih i lokalnih cesta u iznosu od 24.996.373,51 eura, Financiranje i sufinanciranje građenja, modernizacije i obnove željezničke infrastrukture u iznosu od 127.479.449,02 eura, Potpora u provedbi CEF Projekata željezničkog sektora u iznosu od 21.397.296 eura, Potpora društvu HŽ Infrastruktura za otplatu zajma IBRD u iznosu od 21.143.286,43 eura, Pomoći temeljem prijenosa sredstava u okviru OP Konkurentnost i kohezija 2021-2027. u iznosu od 24.307.230,64 eura (od čega se najznačajniji iznos odnosi na projekt Obnova voznog parka putničkog prijevoza) i Pomoći za provedbu projekata iz Nacionalnog plana oporavka i otpornosti (modernizacija dionice pruge Zagreb-Kustošija i uklanjanje uskih grla na željezničkoj infrastrukturi) u iznosu od 20.000.163,41 eura.

Ova je skupina rashoda u 2024. godini ostvarena za 203,4 mil eura manje u odnosu na isto razdoblja 2023. godine, a glavni razlog tome je korištenje sredstava iz Fonda solidarnosti EU (izvor 5761 i 5762) za obnovu u potresu uništene infrastrukture. U 2023. godini iz Fonda solidarnosti EU financirani su rashodi u iznosu od 107,3 mil eura, a za završetak projekata iz izvora 11 su financirani rashodi u iznosu od 161 mil eura. Također, u 2024. godini rashodi iz OP Konkurentnost i kohezija manji su za 108,5 mil eura jer je programsko razdoblje završilo 31.12.2023. godine i većina projekata je završena, a iz OP Konkurentnost i kohezija 2021-2027. realizirani su projekti u iznosu od 24.307.230,64 eura.

Do značajnog odstupanja izvršenja u 2024. godini u odnosu na 2023. godinu za upravljanje, organizaciju i regulaciju željezničkog prometa (u 2024. je izvršeno 26 mil eura manje nego u 2023.) došlo je radi ograničenja limita u 2024. godini pri čemu odobrena financijska sredstva nisu bila dostatna za izmirenje obveza prema dobavljačima u zadnjem kvartalu 2024. godine kao niti za izmirenje obveza s osnova plaća i ostalih materijalnih prava zaposlenika društva HŽI d.o.o. (isplata u prosincu 2024. godine). Osim toga, u 2023. godini na ovoj proračunskoj stavci je tijekom Izmjena i dopuna Državnog proračuna za 2023. godinu (NN 129/23) odobren i dodatni iznos od 10.130.073,67 eura za podmirenje dodatnog poreza na dobit, a koji je bio posljedica provedbe Nagodbe između Republike Hrvatske i društva HŽ Cargo d.o.o. odnosno Ugovora o cesiji sklopljenog između Republike Hrvatske, društva HŽI d.o.o. i društva HŽ Cargo d.o.o..

U 2024. godini za poticanje željezničkog putničkog prijevoza rashodi su veći za 35,6 mil. eura u odnosu na 2023. godinu, a na to povećanje je utjecao izostali prihod na temelju provedbe pilot-projekta besplatnoga javnog željezničkog prijevoza djece i učenika osnovnih i srednjih škola na području Republike Hrvatske, provedbe besplatnog prijevoza za stanovnike s područja Sisačko-moslavačke županije, pilot-projekta povoljnijeg prijevoza redovnih studenata. Operativni troškovi povećani su zbog rasta cijena, niskih brzina na prugama te uvođenja brzih vlakova na relacijama Zagreb – Požega, Zagreb – Sisak, Zagreb – Zabok, Zagreb – Duga Resa i Zagreb – Križevci.

***Naknade građanima i kućanstvima na temelju osiguranja i druge naknade*** izvršene su u iznosu od 7.758.641,86 eura. Naknade građanima i kućanstvima u novcu odnose se na stipendije i školarine zaposlenicima Ministarstva i ostale naknade u iznosu od 49.934,25 eura, sigurnost plovidbe u iznosu od 43,99 eura, stipendije redovitih učenika i studenata pomorskih škola i fakulteta u iznosu od 242.971,86 eura, stipendije redovnih studenata i učenika iz područja unutarnje plovidbe u iznosu od 2.200 eura, naknade za uporabu javnih cesta i cestarine za najteže invalide u iznosu od 4.536.735,36 eura, sufinanciranje cijene otočnog javnog cestovnog prijevoza u iznosu od 2.848.426,76 eura i stipendije i školarine zaposlenicima Ministarstva iz projekta OPKK u iznosu od 9.350 eura.

Stupanjem na snagu Zakona o povlasticama u prometu povećao se broj korisnika koji ostvaruju pravo na besplatno korištenje autocesta i objekata pod naplatom cestarine te su u 2024. godini rashodi za uporabu javnih cesta i cestarine za najteže invalide veći za 1,2 mil. eura u odnosu na 2023. godinu. U drugoj polovici 2024. godine za sufinanciranje javne usluge otočnog cestovnog prijevoza sklopljeni su ugovori s 4 županije te su rashodi za javne usluge otočnog cestovnog prijevoza evidentirani u okviru rashoda Pomoći dane u inozemstvo i unutar općeg proračuna.

***Rashodi za donacije, kazne, naknade šteta i kapitalne pomoći*** su izvršeni u iznosu od 93.942.525,36 eura ili 41,5 % od plana. U odnosu na 2023. godinu, ovi su rashodi izvršeni manje za 132,6. mil. eura. Manje izvršenje odnosi se na rashode za projekte iz OP Konkurentnost i kohezija, koji su manji za 30,2 mil eura u odnosu na 2023. godinu jer je programsko razdoblje završilo 31. 12. 2023. i većina projekata je završena ili je u pripremi za faziranje za naredno programsko razdoblje. Također, za razvoj infrastrukture širokopojasne mreže u 2024. godini utrošeno je 46,7 mil. eura manje, budući da je većina projekata realizirana u 2023. godini, a neki projekti su u pripremi za faziranje za naredno programsko razdoblje. Projekti iz Nacionalnog plana za oporavak i otpornost u 2024. godini ostvareni su za 70,1 mil. eura manje u odnosu na 2023. godinu.

**Rashodi za nabavu nefinancijske imovine**

*Tablica 2. Rashodi za nabavu nefinancijske imovine u 2023. i 2024. godini*



U 2024. godini su rashodi na nabavu nefinancijske imovine izvršeni u iznosu od 10.050.232,49 eura, što predstavlja 73,9 % od planiranih sredstava. U odnosu na isto razdoblje prethodne godine smanjeni su 18,6 %, odnosno za 2.302.167,89 eura.

***Rashodi za nabavu neproizvedene dugotrajne imovine*** izvršeni su u iznosu od 653.395,05 eura ili 49,3 % plana, a odnose se na: Studijsko-projektnu dokumentaciju za Koncept uspostave riječne plovidbe s pratećom infrastrukturom na rijeci Zrmanji od Obrovca do Jankovića buka u okviru aktivnosti Priprema projekata i planskih dokumenata u unutarnjoj plovidbi (u iznosu od 32.375 eura), nabavu Microsoft licence za sigurnosnu pohranu podataka i licence za preklopnike u okviru projekta Informatizacija (u iznosu od 129.952,80 eura), nabavu glavnog projekta uređenja prometnih površina te vodoopskrbnog cjevovoda oko poslovne zgrade Kockica te glavnog projekta za smanjenje potrošnje energije i povećanje korištenja energije iz obnovljivih izvora energije u okviru projekta Rekonstrukcija, obnova i održavanje poslovnih zgrada (u iznosu od 31.036,71 eura) i na završetak monitoringa hidroloških, hidrauličkih i morfoloških karakteristika rijeke Dunav te inventarizaciju sastavnica bioraznolikosti na hrvatsko-srpskom sektoru rijeke Dunav u sklopu projekta CEF 2014.-2020.-Priprema FAIRway2 radova na Rajna-Dunav koridoru (u iznosu od 460.030,54 eura).

***Rashodi za nabavu proizvedene dugotrajne imovine*** izvršeni su u iznosu od 9.109.060,84 eura ili 80,3 % plana. U odnosu na isto razdoblje 2023. godine, rashodi su smanjeni za 2.123.455,46 eura, odnosno za 18,9 %. Najznačajniji iznos ovih rashoda, odnosno 4.478.231,05 eura, utrošeno je za izgradnju 5 stakloplastičnih i 5 gumenih brodica za traganje i spašavanje u okviru projekta Obnova SAR flote lučkih kapetanija te 1.008.275,72 eura za nadogradnju aplikacija novim funkcionalnostima u okviru aktivnosti Sigurnost plovidbe.

***Rashodi za dodatna ulaganja na nefinancijskoj imovini*** utrošeni su u iznosu od 287.776,60 eura, a odnose se na dodatna ulaganja na poslovnoj zgradi Lučke ispostave Poreč, na izgradnju sunčane elektrane na poslovnoj zgradi Kockica te na ugradnju novog pogonskog motora na jednom gliseru.

**PRIMICI**

U 2024. godini uplaćena je prva tranša zajma 95797 EIB-a za projekt Revitalizacija željezničkog sustava u Republici Hrvatskoj u iznosu od 108.500.000 eura. Ugovor o financiranju je potpisan 22. siječnja 2024. godine između Republike Hrvatske i Europske investicijske banke (EIB), a uplata I tranše zajma izvršena je 29. 07. 2024. godine.

**IZDACI**

Izdaci Ministarstva za financijsku imovinu i otplatu zajmova u 2024. godini iznose 720.749,60 eura ili 99,8 % od plana, a odnose se na provedbu Ugovora o koncesiji - Autocesta Zagreb-Macelj, temeljem kojeg se koncesionaru Autocesta Zagreb-Macelj d.o.o. nadoknađuje razlika prognoziranih prihoda i rashoda, odnosno stvarno ostvarenih prihoda i rashoda.

**STANJE NOVČANIH SREDSTAVA NA RAČUNIMA NA POČETKU I NA KRAJU 2024. GODINE**

Ministarstvo mora, prometa i infrastrukture nema otvorene račune u poslovnim bankama jer posluje preko jedinstvenog računa Državne riznice otvorenog u Hrvatskoj narodnoj banci.

**OBRAZLOŽENJE OSTVARENOG PRIJENOSA SREDSTAVA IZ 2023. GODINE I PRIJENOSA SREDSTAVA U 2024. GODINU**

Ostvareni prijenos sredstava iz 2023. u 2024. godinu iznosi 7.498.516,73 eura, a odnosi se na:

- vlastite prihode od pruženih usluga u iznosu od 17.719,36 eura, a utrošena su u iznosu od 36.422,92 eura za usluge tekućeg i investicijskog održavanja poslovnih zgrada Ministarstva i za povrat neprihvatljivih troškova financiranih iz EU sredstava

- ostale prihode za posebne namjene u iznosu od 4.774.037,28 eura, koji se odnose na naknade za sigurnost plovidbe koja se plaća za strane jahte i brodice i na naknadu od izobrazbe pomoraca i nautičara, a utrošena su u iznosu od 3.898.785,89 eura za obnovu i održavanje brodova i brodica lučkih kapetanija i sustava nadzora i upravljanja pomorskim prometom (VTS sustav), te za ulaganja u računalne programe sigurnosti plovidbe

-pomoći EU, koje se odnose na tekuće i kapitalne pomoći od institucija i tijela EU, u iznosu od 2.291.225,19 eura, a utrošena su za troškove plaća i doprinosa članova projektnih timova, materijalne rashode, službena putovanja i rashode za usluge u okviru EU projekata u iznosu od 3.133.673,73 eura

-ostale pomoći, koje se odnose na tekuće i kapitalne prijenose između proračunskih korisnika istog proračuna, u iznosu od 383.381,15 eura, a utrošena su u iznosu od 674.183,59 eura

-donacije u iznosu od 32.153,75 eura za izgradnju izložbene prostorije na Pelješkom mostu

**POSEBNI IZVJEŠTAJI**

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Ministarstvo se u 2024. godini nije zaduživalo na domaćem i stranom tržištu novca i kapitala.

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**



U tablici su iskazana ugovorena EU sredstva u okviru provedbe OPKK 2014-2020 (prioritetna os 7, specifični cilj 2a1), FSEU, NPOO, PKK 2021.-2027., dodijeljena sredstva Tehničke pomoći u okviru PKK 2021.-2027., te podaci o izvršenju proračunskih aktivnosti po svakom fondu EU za 2024. iz nadležnosti Uprave za EU fondove i strateško planiranje. Tablica ne sadrži podatke o ugovorenim i izvršenim sredstvima u slučaju kada su korisnici bespovratnih sredstava lučke uprave koje su proračunski korisnik Državnog proračuna te samostalno planiraju i izvršavaju sredstva za EU projekte. Tablica ne sadrži podatke vezano uz korištenje sredstava tehničke pomoći iz CEF instrumenta (izvor financiranja 51).

Ugovorena EU sredstva za OPKK prioritetna os7 Povezanost i mobilnost (p.o.7) i specifični cilj 2a1 Razvoj infrastrukture širokopojasne mreže sljedeće generacije (s.c.2a1) su umanjena u odnosu na prethodnu godinu, obzirom na faziranje pojedinih projekata koji su nastavili provedbu kroz PKK 2021.-2027. te je vrijednost ugovorene 1. faze projekta iz OPKK smanjena sukladno stvarnoj realizaciji projekta do 31.12.2023.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

Potraživanje za dane zajmove na dan 31. 12. 2023. godine:

- Autocesta Zagreb-Macelj (Shareholder loan) 9.246.300,00 eura

- Autocesta Zagreb-Macelj-TSCA 44.938.217,99 eura

- Croatia Airlines 78.837.348,19 eura

- Pružne građevine 14.600.000,00 eura

Ukupno 147.621.866,18 eura

U 2024. godini Autocesta Zagreb-Macelj je po koncesijskom ugovoru vratila isplaćen doprinos za pad prometa u 2023. godini u iznosu od 714.915 eura i doprinos za pad prometa isplaćen u 2024. godini u iznosu od 720.749,60 eura.

Odlukom Vlade RH o dopuni Odluke o stvaranju prethodno potrebnih uvjeta osiguranja postupka dokapitalizacije društva Croatia Airlines d.d., od 30. 1. 2020. godine, definirano je da će se sredstva ranije isplaćenog predujma društvu Croatia Airlines d.d. tretirati kao zajam dioničara te da će Ministarstvo u svojim knjigovodstvenim evidencijama iskazati potraživanje po danom zajmu u ukupnom iznosu od 33.180.702,10 eura (13.272.280,84 eura je u 2019. godini isplatilo Ministarstvo financija). Društvo Croatia Airlines je zatražilo i dobilo produženje roka za povrat danog zajma.

Temeljem ugovora o zajmu od 30. lipnja 2022. godine Ministarstvo je Croatia Airlines d.d. 21. 11. 2022. godine isplatilo 12.475.943,99 eura zajma za osiguranje nužne financijske stabilnosti i likvidnosti društva uslijed krize uzrokovane pandemijom COVID-19. Zajam je dodijeljen u skladu s privremenim okvirom Europske komisije za državne potpore radi podrške gospodarstvu u aktualnoj pandemiji COVID-19.

Ministarstvo financija je 23.12.2020. godine Croatia Airlines d.d. isplatilo zajam za osiguranje nužne financijske stabilizacije i likvidnosti društva uslijed krize uzrokovane pandemijom COVID-19 u iznosu od 33.180.702,10 eura. Zajam je kao potraživanje bio iskazan u knjigovodstvenoj evidenciji Ministarstva financija. Ministarstvo financija je s danom 31.10.2024. iz svoje knjigovodstvene evidencije isknjižilo potraživanje za isplaćeni zajam društvu Croatia Airlines d.d. i obvezalo Ministarstvo mora, prometa i infrastrukture da navedeno potraživanje evidentira u svojoj knjigovodstvenoj evidenciji.

Temeljem Odluke Vlade RH o odobrenju državne potpore za sanaciju društva Pružne građevine d.o.o. od 9. studenog 2023. godine, društvu je dan kratkoročni zajam za osiguranje likvidnosti zbog teškoća u poslovanju u iznosu od 14.600.000,00 eura. Rok za vraćanje zajma je bio 23. 05. 2024. godine, no Društvo nije izvršilo povrat zajma u roku te se očekuje da će zajam biti vraćen u 2025. godini.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

**Stanje nenaplaćenih potraživanja za prihode na dan 31. 12. 2024. godine**

~stanje u eurima

|  |  |
| --- | --- |
| Vrsta potraživanja | Stanje nenaplaćenih potraživanja na dan 31.12.2024. |
| Potraživanja za pomoći iz inozemstva | 537.803,90 |
| Potraživanja za zatezne kamate | 642,838,80 |
| Potraživanja po koncesijskim ugovorima | 3.413.142,77 |
| Potraživanja za kamate na dane zajmove | 33.867.393,52 |
| Potraživanja za prihode od pruženih usluga | 85.819,10 |
| Potraživanja po računima za naknadu za sigurnost plovidbe | 2.147.647,13 |
| Potraživanja za ostale prihode | 572,70 |
| Potraživanja za kazne za prekršaje u prometu | 5.363.074,81 |
| Potraživanja od Ministarstva financija za namjenske prihode | 18.579.700,55 |
| Potraživanja za povrat pomoći trg. društvima po protestiranim jamstvima | 809.694,00 |
| Ispravak vrijednosti potraživanja | 4.944.913,75 |
| **Ukupno** | **60.502.773,53** |

Potraživanja za pomoći iz inozemstva odnose se na potraživanja za rashode financirane iz izvora 559 (Ostale refundacije iz pomoći EU) koja se refundiraju. Potraživanja se odnose na slijedeće projekte: T587065 INERREG Va Italija-Hrvatska projekt GUTTA-Uštede goriva i smanjenje emisija iz pomorskog prometa u Jadranskom moru, T810065 CEF PSA – Razvoj standarda za pružanje multimodalnih putnih informacija, K810056 CEF 2014.-2020. Izrada studije utjecaja na okoliš i projektne dokumentacije za kritičnu dionicu rijeke Save, K810067 CEF 2014.-2020. Priprema Fairway2 radova na koridoru Rajna-Dunav, K819082 CEF 2014.-2020. RIS COMEX II primjena RIS-a u upravljanju prometnim koridorima, T819077 CEF PSA NAPCOORE programska podrška za provedbu mehanizma koordinacije za objedinjavanje nacionalnih pristupnih točaka, T587084 INTERREG projekt ACTIVE2PUBLIC Transport- podrška boljem kombiniranju biciklizma, pješačenja i javnog prijevoza u Dunavskoj regiji i T820083Mehanizam zaštite osjetljivih područja Jadrana (ASAP).

Pružnim građevinama d.o.o. u 2023. godini društvu je dan kratkoročni zajam s rokom povrata 23. 05. 2024. godine, a obračunate su zatezne kamate do 31. 12. 2024. godine s obzirom da zajam nije vraćen u ugovorenom roku.

Temeljem ugovora o koncesijskoj naknadi na pomorskom dobru, evidentirana su potraživanja od koncesionara. Prihodi od koncesija su prihodi državnog proračuna, odnosno jedinica lokalne i regionalne samouprave. Ministarstvo je na dan 31. 12. 2024. godine imalo evidentirana potraživanja od koncesijskih naknada u pomorskom prometu u iznosu od 3.413.142,77 eura, a najznačajnija potraživanja po ugovorima o koncesiji na pomorskom dobru odnose se Brodograđevnu industriju Split d.d., i Uljanik brodogradnja 1856 d.o.o. Sukladno Izmjenama i dopunama pravilnika o proračunskom računovodstvu i računskom planu, Ministarstvo je evidentiralo ispravak vrijednosti potraživanja po koncesijskim ugovorima sukladno propisanim kriterijima.

Po koncesijskom ugovoru sklopljenim s Autocestom Zagreb-Macelj, evidentirana su potraživanja za kamate za Sharelolder loan i potraživanja za kamate za isplaćen TSCA (27.882.267,87 eura), po ugovorima o dioničarskom zajmu sklopljenim s društvom Croatia Airlines, Ministarstvo je evidentiralo potraživanja za kamate u iznosu od 5.430.136,02 eura, a po ugovoru o zajmu s Pružnim građevinama potraživanja za kamate iznose 554.989,63 eura.

Sukladno Pomorskom zakoniku, 50% naknade za sigurnost plovidbe je prihod Državnog proračuna, a 50% naknade je namjenski prihod Ministarstva. Na dan 31. 12. 2024. godine Ministarstvo je imalo potraživanja temeljem izdanih obračuna naknada za sigurnost plovidbe u iznosu od 2.147.647,13 eura. Za potraživanja starija od godinu dana izvršen je ispravak vrijednosti potraživanja. Vlasnicima plovila koji nisu uplatili dospjele naknade dostavljene su opomene. Temeljem odredbi Pomorskog zakonika, vlasnici brodica koji nisu 2 godine uzastopno uplatili naknadu za sigurnost plovidbe, brisani su iz registra upisnika brodova.

Za neplaćene kazne za prometne prekršaje pokrenuti su ovršni i sudski postupci. Ispravak vrijednosti potraživanja za nenaplaćene kazne za prometne prekršaje izvršen je sukladno kriterijima propisanim Izmjenama i dopunama pravilnika o proračunskom računovodstvu i računskom planu.

Potraživanja za namjenske prihode uplaćene u Državni proračun odnose se na: uplaćene namjenske prihode od naknade za sigurnost plovidbe i naknade za izobrazbu pomoraca, sukladno Pomorskom zakoniku (6.139.173,04 eura), uplaćen predujam za Projekt DG ECHO Adriatic 2017 (25.088,76 eura), uplaćen predujam za projekt CEF 2014.-2020. Izrada studije utjecaja na okoliš i projektne dokumentacije za kritičnu dionicu rijeke Save (10,00 eura), uplaćen predujam za projekt CEF – tehnička pomoć 2022.-2024. (324.222,14 eura), uplaćeni predujam za projekt CEF PSA NAPCOORE (45.188,68 eura), uplaćen predujam za projekt NAMIRS-Sustav reagiranja na iznenadna onečišćenja mora s pomorskih objekata u sjevernom Jadranu (7.563,63 eura), uplaćeni predujam za projekt RIS COMEX II-Primjena RIS-a u upravljanju prometnim koridorima (192.161,94 eura), primljeni predujam za projekt CYSCROMS Kibernetička sigurnost u pomorskom prometu (250.323,86 eura), uplaćeni predujam za projekt CEF X4ITS – Srednjoeuropska prekogranična suradnja za inteligentne transportne sustave (23.156,98 eura), uplaćeni predujam za projekt CEF Fairway Danube 2-budući koraci unaprjeđenje plovidbe na Dunavu (233.096,96 eura), primljeni predujam za projekt CEF – Crocodille (55.477,40 eura), prenesena sredstva iz MUP-a za opremanje inspekcije opremom i ostalim uređajima (446.697,56 eura), uplaćenu donaciju za izgradnju izložbene prostorije na pelješkom mostu (32.153,75 eura), neutrošena sredstava po povučenoj tranši zajma EIB-a za projekt revitalizacija željezničkog sustava RH (10.525.429,83 eura), te za uplaćene vlastite prihode i jamstva.

Protestirana su tri jamstva dodijeljena u sklopu Programa dodjele državnih potpora sektoru mora, prometa i prometne infrastrukture u povezanim djelatnostima u pandemiji COVID-19 te su evidentirana potraživanja za povrat danih pomoći trgovačkim društvima po protestiranim jamstvima.

**Stanje nepodmirenih dospjelih obveza na dan 31. 12. 2024. godine**

Dospjele obveze na dan 31. 12. 2024. godine iznosile su 271,91 eura, a odnose se na dio računa za uporabu javnih cesta i cestarine za najteže invalide. Račun je zaprimljen nakon provedenih svih prerespodjela, a sredstva preostala na stavci za podmirenje naknada za uporabu javnih cesta i cestarine za najteže invalide nisu bila dostatna za podmirenje računa u cijelosti pa je račun podmiren djelomično, a preostali iznos računa je podmiren početkom 2025. godine.

**Stanje potencijalnih obveza po osnovi sudskih sporova na dan 31. 12. 2024. godine**

Potencijalne obveze po sudskim sporovima na kraju 2023. godine iznosile su 410.965.881,97 eura. Najznačajniji iznos obveza po sudskim sporovima odnosi se na tužbu R.L.E. vlasnika Mirka Rapića protiv Republike Hrvatske, radi naknade štete u iznosu od 214.724.621,86 eura. Prema navodima iz tužbe, nanesena mu je šteta jer je za gospodarsko korištenje pomorskog dobra – luke posebne namjene - Brodogradilišta Vranjic u Solinu, u Elektroničkom oglasniku javne nabave pokrenut postupak javnog prikupljanja ponuda, a ista mu nije dodijeljena.